9.7.2014 Euroopan unionin virallinen lehti L 200/21 KOMISSION TÄYTÄNTÖÖNPANOPÄÄTÖS, annettu 7 päivänä heinäkuuta 2014, afrikkalaisen sikaruton hävittämistä luonnonvaraisista sioista eräillä Liettuan ja Puolan alueilla koskevien suunnitelmien hyväksymisestä (tiedoksiannettu numerolla C(2014) 4551) (Ainoastaan liettuan- ja puolankieliset tekstit ovat todistusvoimaiset) (2014/442 /EU) EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon erityissäännöksistä afrikkalaisen sikaruton torjumiseksi ja direktiivin 92/119/ETY muuttamisesta Teschenin taudin ja afrikkalaisen sikaruton osalta 27 päivänä kesäkuuta 2002 annetun neuvoston direktiivin 2002/60/EY (') ja erityisesti sen 16 artiklan, sekä katsoo seuraavaa: (1) — Direktiivillä 2002/60/EY otetaan käyttöön unionin vähimmäistoimenpiteet afrikkalaisen sikaruton torjumiseksi, mukaan luettuina ne toimenpiteet, joita sovelletaan, kun luonnonvaraisissa sioissa on vahvistettu esiintyvän afrik- kalaista sikaruttoa. (2) — Vuoden 2014 alussa Liettua ja Puola vahvistivat afrikkalaisen sikaruton esiintymisen luonnonvaraisissa sioissa Valko-Venäjän vastaisella rajalla, ja ne ovat ottaneet käyttöön direktiivissä 2002/60/EY säädettyjä taudintorjunta- toimenpiteitä. Asianmukaisten torjuntatoimenpiteiden määrittämiseksi ja taudin leviämisen estämiseksi komission täytäntöönpanopäätöksen 2014/178/EU (?) liitteessä vahvistetaan unionin luettelo suuren riskin alueista. Kyseisen liitteen I ja II osassa luetellaan ne Liettuan ja Puolan alueet, joilla hävittämissuunnitelmat on pantava täytäntöön. (3) — Liettua ja Puola toimittivat komissiolle epidemiologisen tilanteen perusteella ja direktiivin 2002/60/EY mukaisesti suunnitelmat afrikkalaisen sikaruton hävittämiseksi kyseisten jäsenvaltioiden asianomaisilta alueilta. (4) — Komissio on tarkastellut kyseisiä Liettuan ja Puolan toimittamia suunnitelmia ja todennut niiden täyttävän direk- tiivin 2002/60/EY vaatimukset. (5) — Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON HYVÄKSYNYT TÄMÄN PÄÄTÖKSEN: 1 artikla Hyväksytään Liettuan 22 päivänä huhtikuuta 2014 esittämä suunnitelma afrikkalaisen sikaruton hävittämiseksi täytän- töönpanopäätöksen 2014/178/EU liitteessä tarkoitetuilta alueilta. 2 artikla Hyväksytään Puolan 14 päivänä toukokuuta 2014 esittämä suunnitelma afrikkalaisen sikaruton hävittämiseksi täytän- töönpanopäätöksen 2014/178/EU liitteessä tarkoitetuilta alueilta. 3 artikla Liettuan ja Puolan on saatettava voimaan 1 ja 2 artiklassa tarkoitettujen suunnitelmien täytäntöön panemiseksi tarvittavat lait, asetukset ja hallinnolliset määräykset. (') EYVLL 192, 20.7.2002, s. 27. (?) Komission täytäntöönpanopäätös 2014/178/EU, annettu 27 päivänä maaliskuuta 2014, eläinten terveyttä koskevista toimenpiteistä afrikkalaisen sikaruton torjumiseksi eräissä jäsenvaltioissa (EUVL L 95, 29.3.2014, s. 47).